Lekker by die see – sonder koerante | Leon von Moltke se blog
« Die groot vuur
Lekker by die see – sonder koerante
03/11/2010 deur leonvonmoltke
Bring branders altyd beter nuus?
Met sy mengsel van asemrowende prag en magtige geweld is dit seker nie altyd vir almal beter by die see nie.
Aan die ander kant, na ek vanoggend kort kort wou stik aan my koerant in die mengsel van polisie-korrupsie, te hoë fooie, reuse boetes, nepotisme, ekstreme geweld teen ‘n gestremde ou oom (hoekom skryf niemand iets daaroor nie? Ongelukkig vir hom is hy nie ‘n hond of ‘n kat nie seker) en ‘n outjie wat sommer ‘n kwart miljoen rand weggegee het is dit miskien maar beter om jou kanse met die groot water te vat.
op 03/11/2010 at 9:53 vm | Antwoord Kerneels
Ek het vanoggend gehoor van die ou oom se aanranding. Met brandende plastiek gebrand. WAAROM???????
En oor die korrupsie wil ek nie eens begin praat nie. Voeg daarby stelsels wat nie reg werk nie, waar leë huise krag rekeninge kry van R5500, omdat die munisipaliteit nie op hul stelsels kan sien die krag is al ‘n jaar lank af nie. Skielik word rekeninge nie meer afgelewer nie. En jy kan nie betaal sonder ‘n rekening nie. MAAR, om die rekening aan te vra, moet jy R50 betaal.
Die inbrake in die buurt het skielik oor die naweek weer begin en skuif al hoe nader, nadat dit vir maande stil was.
En ek het nie eens ‘n koerant oopgemaak om al die nuus te kry nie. Dis net gesprekke met bure…
Dalk is alleen tyd by die groot water ‘n goeie idee.
Alhoewel ook weer, om jou af te sluit van als gaan nie maak dat die dinge skielik nie meer gebeur nie.
So, mens kan ook nie wen nie.
PS. Sorry vir my deurmekaar spul. Dis ‘n slegte oggend. 😉
op 03/11/2010 at 10:39 vm | Antwoord leonvonmoltke
Toemaar, ek voel min of meer dieselfde oor die goed Kerneels! Sterkte vir jou dag.
op 03/11/2010 at 11:11 vm | Antwoord seegogga
Moenie koerant lees of nuus kyk nie! Die see is. al wat jy nou nodig het. Geniet dit.
Jip, ek dink jy’s reg!
op 03/11/2010 at 12:40 nm | Antwoord emma
Ek sal wat wil gee om nou langs die see te stap, storms of te nie. Gomorra is besig om my uit te put!
op 04/11/2010 at 8:47 vm | Antwoord leonvonmoltke
Gelukkig is dit amper einde einde vd jaar 🙂
op 03/11/2010 at 4:58 nm | Antwoord Xena Phoenix
Daardie oom het vandag (eintlik per ongeluk) twee keer my blog gehaal, maar net met die verwysing na die koerant. Die vraag is eerder wat kan nog oor misdaad gesê word, wat nog nie gesê is nie.
Sal ek so ‘n bietjie gaan dink en terugvoer gee?
By die see kom ek nooit by die koerant uit nie.
op 04/11/2010 at 8:48 vm | Antwoord leonvonmoltke
Ek het so gesien ja Xena. Dit maak my yskoud dat wesens wat hulleself as mense beskryf so iets kan doen.
op 03/11/2010 at 10:21 nm | Antwoord Prinses
Dis ‘n pragtige foto, Leon.
op 04/11/2010 at 8:36 vm | Antwoord toortsie
ek kom maar min by ‘n koerant uit…. dis beter vir my gemoed, en dan blaai ek vinnig verby al die geweld, kyk sommer die sake…
op 04/11/2010 at 8:49 vm | Antwoord leonvonmoltke
Ja Toortsie, mens weet nie aldag of dit beter is om volstruispolitiek te pleeg of dit voluit in die gesig te staar nie.